
RAPORT  COMUN  DE  ÎNLOCUIRE
asupra proiectului de Lege privind aprobarea Ordonanţei de urgenţă a Guvernului nr.37/2014 pentru modificarea şi completarea art.13 din Ordonanţa de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice

În temeiul art.70 din Regulamentul Camerei Deputaţilor, republicat, cu modificările şi completările ulterioare, proiectul de Lege privind aprobarea Ordonanţei de urgenţă a Guvernului nr.37/2014 pentru modificarea şi completarea art.13 din Ordonanţa de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice a fost retrimis Comisiei pentru muncă şi protecţie socială şi Comisiei pentru apărare, ordine publică şi siguranţă naţională, prin adresa nr.PLx 464/2014 din 8 decembrie 2014, în vederea reexaminării şi întocmirii unui nou raport. 

La întocmirea prezentului raport comun de înlocuire, Comisiile au avut în vedere: 

· avizul favorabil al Consiliului Legislativ (nr.710/19.06.2014)

· avizul favorabil al Comisiei juridice, de disciplină şi imunităţi (nr.4c-11/1023/14.10.2014)
· avizul favorabil al Comisiei pentru buget, finanţe şi bănci (4c-2/527/04.12.2014).
Menţionăm că prezentul raport înlocuieşte raportul comisiilor depus anterior cu nr. 4c-7/481 şi 
4c-12/256 în data de 26.11.2014.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.103/2013, în sensul:

· eliminării neconcordanţei existente între art.1 alin.(2) şi art.13 alin.(2) din OUG nr.103/2013, referitoare la baza de calcul a sporurilor, indemnizaţiilor, compensaţiilor şi al celorlalte elemente ale sistemului de salarizare care fac parte, potrivit legii, din salariul brut, solda lunară brută/salariul lunar brut; 

· creării posibilităţii de plată a muncii prestate de personalul din structurile sistemului de apărare, ordine publică şi securitate naţională în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează;
· reglementării unor măsuri pentru stabilirea unui cadru unitar de aplicare a dispoziţiilor referitoare la salarizarea personalului care execută lucrări de excepţie sau misiuni speciale.

De asemenea, proiectul de lege reglementează statutul personalului aeronautic participant la misiuni în străinătate, în conformitate cu prevederile contractelor încheiate în baza art.1 lit.a) şi b) din Legea nr.240/2013 pentru realizarea capabilităţii operaţionale aeriene cuprinse în Faza 1 a Etapei de tranziţie iniţială a Concepţiei de realizare graduală a capabilităţii de apărare aeriană în cadrul programului „Avion multirol al Forţelor Aeriene”.
În urma reluării dezbaterilor în şedinţa comună din 8 decembrie 2014, membrii celor două Comisii au hotărât, 
cu majoritate de voturi, adoptarea proiectului de lege cu amendamente, redate în anexa la prezentul raport.
La şedinţa comună au participat 21 deputaţi din totalul de 26 membri ai Comisiei pentru apărare, ordine publică şi siguranţă naţională şi 22 deputaţi din totalul de 24 membri ai Comisiei pentru muncă şi protecţie socială. 
La dezbateri a participat ca invitat, în conformitate cu prevederile art.55 din Regulamentul Camerei Deputaţilor, doamna chestor de poliţie Irina Alexe - secretar general adjunct în cadrul Ministerului Afacerilor Interne.
Proiectul de lege a fost adoptat de Senat în şedinţa din 30 septembrie 2014.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport.

VICEPREŞEDINTE,



Florin Iordache






Ion Răducanu
Întocmit,
Consilier parlamentar Lidia Vlădescu







Consilier parlamentar dr. George Cucu
ANEXA
Amendamente admise

În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisii
(autorul amendamentului)
	Motivare

amendamente

	1. 
	__
	Titlul legii

Lege privind aprobarea Ordonanţei de urgenţă a Guvernului nr.37/2014 pentru modificarea şi completarea art.13 din Ordonanţa de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice

	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr.37 din 18 iunie 2014 pentru modificarea şi completarea art.13 din Ordonanţa de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, publicată în Monitorul Oficial al României, Partea I, nr.450 din 19 iunie 2014.


	Articol unic. – Se aprobă Ordonanţa de urgenţă a Guvernului nr.37 din 18 iunie 2014 pentru modificarea şi completarea art.13 din Ordonanţa de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, publicată în Monitorul Oficial al României, Partea I, nr.450 din 19 iunie 2014 cu următoarele modificări:
Autori: membrii comisiilor

	Pentru respectarea normelor de tehnică legislativă.

	3. 
	Titlul ordonanţei de urgenţă 

Ordonanţă de urgenţă pentru modificarea şi completarea art.13 din Ordonanţa de urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice


	Nemodificat 
	Nemodificat 
	

	4. 
	Art.I. - Articolul 13 din Ordonanţa de urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, publicată în Monitorul Oficial al României, Partea I, nr. 703 din 15 noiembrie 2013, aprobată cu completări prin Legea nr. 28/2014, cu modificările şi completările ulterioare, se modifică şi se completează după cum urmează:

1. Alineatul (2) se modifică şi va avea următorul cuprins:
"(2) În anul 2014, pentru personalul militar, poliţiştii şi funcţionarii publici cu statut special din sistemul administraţiei penitenciare, indemnizaţiile, compensaţiile, primele, ajutoarele, plăţile compensatoare, despăgubirile, compensaţiile lunare pentru chirie şi alte drepturi acordate potrivit actelor normative în vigoare, care nu fac parte din solda lunară brută/salariul lunar brut, se stabilesc în raport cu nivelul bazei de calcul al acestora utilizat pentru luna decembrie 2011."

	Nemodificat 
	Text nemodificat 
Pct.1 nemodificat 
	

	5. 
	2. După alineatul (2) se introduc şase noi alineate, alineatele (3) - (8), cu următorul cuprins: 
„(3) Prin excepţie de la prevederile art. 1, începând cu data de 1 iulie 2014, cuantumul drepturilor acordate personalului militar, poliţiştilor, funcţionarilor publici cu statut special din sistemul administraţiei penitenciare şi personalului civil din instituţiile publice de apărare, ordine publică şi securitate naţională, care execută lucrări de excepţie sau misiuni speciale, apreciate ca atare de conducătorii acestora, se stabileşte în condiţiile prevăzute de art. 15 din cap. II secţiunea a 2-a din anexa nr. VII - Familia ocupaţională de funcţii bugetare «Apărare, ordine publică şi siguranţă naţională» la Legea-cadru nr. 284/2010, cu modificările ulterioare, pe baza normelor metodologice aprobate prin ordin al ordonatorului principal de credite.
(4) Baza de calcul al drepturilor prevăzute la alin. (3) o reprezintă solda lunară/salariul de bază prevăzute de legislaţia în vigoare la data de 31 decembrie 2009.


(5) Prin excepţie de la prevederile art. 9 alin. (1), în situaţia în care activitatea desfăşurată de personalul militar, poliţiştii, funcţionarii publici cu statut special din sistemul administraţiei penitenciare şi personalul civil din instituţiile publice de apărare, ordine publică şi securitate naţională, în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, nu se poate compensa cu timp liber corespunzător, se acordă o majorare de 75% din baza de calcul prevăzută la alin. (4).

(6) Pentru personalul militar, dreptul prevăzut la alin.(5) se stabileşte proporţional cu timpul efectiv lucrat prin raportarea bazei de calcul la durata programului normal de lucru.

(7) Dispoziţiile alin.(5) şi (6) nu se aplică personalului participant la misiunile şi operaţiile prevăzute la art. 2 alin. (1) din Legea nr. 121/2011 privind participarea forţelor armate la misiuni şi operaţii în afara teritoriului statului român, personalului trimis în misiune permanentă în străinătate, personalului detaşat în condiţiile Legii nr.105/2012 privind detaşarea experţilor naţionali la instituţiile şi organismele Uniunii Europene, precum şi poliţiştilor aflaţi în situaţii similare.

(8) Condiţiile de stabilire a dreptului prevăzut la alin.(5) şi (6), precum şi activităţile pentru care se acordă acest drept se stabilesc prin ordin al conducătorilor instituţiilor publice de apărare, ordine publică şi securitate naţională."
	
	- La articolul I punctul 2, alineatele (5), (6) şi (8) se modifică şi vor avea următorul cuprins:
Alin.(3) nemodificat 
Alin.(4) nemodificat

„(5) Prin excepţie de la prevederile art.9 alin.(1), pentru activitatea desfăşurată de personalul militar, poliţiştii, funcţionarii publici cu statut special din sistemul administraţiei penitenciare şi personalul civil din instituţiile publice de apărare, ordine publică şi securitate naţională, în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, se acordă o majorare de 75% din baza de calcul prevăzută la alin. (4).
(6) Dreptul prevăzut la alin.(5) se stabileşte proporţional cu timpul efectiv lucrat în zilele respective şi se determină pe baza raportului dintre baza de calcul şi durata normală a timpului de lucru.

Alin.(7) nemodificat 
(8) Condiţiile de acordare a dreptului prevăzut la alin.(5) şi (6) se stabilesc prin ordin al conducătorilor instituţiilor publice de apărare, ordine publică şi securitate naţională.”
Autori: membrii comisiilor

	Prin modificările aduse OUG nr.103/2013 s-a instituit posibilitatea acordării unei majorări salariale, pentru personalul menţionat, care să compenseze munca prestată în zilele respective, condiţionată însă de neacordarea timpului liber corespunzător. Însă, munca prestată în zilele de repaus săptămânal (de regulă, sâmbătă şi duminică) reprezintă muncă efectuată în timpul de odihnă al salariatului. Or, repausul săptămânal (la 5 zile de muncă se cuvin 2 zile consecutive libere, conform art.113 corborat cu 137 alin.(1) din Codul muncii), reprezintă un drept care poate fi alterat doar în ceea ce priveşte forma sa (dacă nu se acordă sâmbăta şi duminica, se acordă alte două zile libere consecutive), nu însă şi fondul său (textul legal nu reţine neacordarea repausului săptămânal). 

Prin urmare, munca prestată într-o zi de sâmbătă, de duminică sau în ambele, presupune acordarea repausului săptămânal în alte două zile consecutive, ceea ce exclude compensarea cu timp liber corespunzător.

În cuprinsul alin.(6) reformulat, se elimină sintagma „pentru personalul militar”, întrucât aceeaşi formulă de calcul operează la toate categoriile de personal, nu doar la cel militar. Pe de altă parte, pentru mai multă rigoare în exprimare, trebuie ca referirea să se facă la durata normală a timpului de lucru (care se referă la numărul de ore legal stabilite pentru o săptămână/lună de activitate), iar nu la programul normal de lucru (care se referă doar la modul în care este repartizat timpul de lucru, între anumite intervale orare).

Stabilirea anumitor activităţi pentru care se acordă majorarea presupune realizarea unei diferenţieri nejustificate şi artificiale între diverse astfel de activităţi, deşi, indiferent de motivul pentru care salariatul este solicitat să se prezinte la locul de muncă, prestarea muncii se realizează în aceleaşi condiţii, adică prin afectarea timpului de odihnă sau de refacere (din perioada de repaus săptămânal sau din ziua de sărbătoare legală).



	6. 
	Art.II. - Drepturile prevăzute la art. 13 alin. (5) din Ordonanţa de urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, aprobată cu completări prin Legea nr. 28/2014, cu modificările şi completările ulterioare, aşa cum a fost modificată şi completată prin prezenta ordonanţă de urgenţă, se acordă începând cu data de întâi a lunii următoare intrării în vigoare a prezentei ordonanţe de urgenţă.
Ordinele conducătorilor instituţiilor publice de apărare, ordine publică şi securitate naţională, prevăzute la art. 13 alin. (3) şi (8) din Ordonanţa de urgenţă a Guvernului nr.103/2013, aprobată cu completări prin Legea nr. 28/2014, cu modificările şi completările ulterioare, aşa cum a fost modificată şi completată prin prezenta ordonanţă de urgenţă, se emit în termen de 5 zile de la data intrării în vigoare a prezentei ordonanţe de urgenţă.
Art.III. - 
Dispoziţiile Ordonanţei de urgenţă a Guvernului nr. 103/2013, aprobată cu completări prin Legea nr. 28/2014, cu modificările şi completările ulterioare, aşa cum a fost modificată şi completată prin prezenta ordonanţă de urgenţă, se aplică cu încadrarea în cheltuielile cu salariile aprobate prin bugetul instituţiilor publice de apărare, ordine publică şi securitate naţională.
Art.IV. - 
Prevederile art. VI-XIV se aplică Ministerului Apărării Naţionale pentru personalul român detaşat să execute misiuni în străinătate în conformitate cu prevederile contractelor încheiate în baza art.1 lit.a) şi b) din Legea nr.240/2013 pentru realizarea capabilităţii operaţionale aeriene cuprinse în Faza 1 a Etapei de tranziţie iniţială a Concepţiei de realizare graduală a capabilităţii de apărare aeriană în cadrul programului "Avion multirol al Forţelor Aeriene", denumite în continuare misiuni.
Art.V. - 
Structurile, responsabilităţile şi procedurile pentru selecţionarea personalului în vederea participării la misiune se stabilesc prin ordin al ministrului apărării naţionale.
Art.VI. - 
(1) Prevederile de grad, studii, clase de salarizare şi coeficienţi de ierarhizare, precum şi armele şi specialităţile militare ale funcţiilor din statul de organizare constituit pentru perioada misiunii se aprobă prin ordin al ministrului apărării naţionale.
Art.VII. - 
(2) Personalul participant la misiune se detaşează în funcţiile prevăzute de statul de organizare, constituit pentru perioada misiunii.

(3) Asimilarea funcţiilor personalului din statul de organizare constituit pentru perioada misiunii se aprobă prin ordin al ministrului apărării naţionale.

(1) Pe întreaga perioadă a misiunii, personalul participant la misiune beneficiază de drepturile salariale în ţară prevăzute la art. 77 alin. (1) din cap. II secţiunea a 9-a din anexa nr.VII la Legea-cadru nr. 284/2010 privind salarizarea unitară a personalului plătit din fonduri publice, cu modificările ulterioare, şi cu legile speciale anuale de aplicare a acesteia.
Art.VIII. - 
(2) Compensaţia lunară specifică prevăzută la art.77 alin.(1) lit.c) din cap.II secţiunea a 9-a din anexa nr.VII la Legea-cadru nr. 284/2010, cu modificările ulterioare, se acordă personalului participant la misiune în cuantum de 100% aplicată la solda funcţiei de bază.

(1) Pe durata îndeplinirii misiunii în străinătate personalul beneficiază de drepturile minime de diurnă stabilite pentru fiecare categorie de personal participant la misiunile prevăzute la art.2 alin.(1) lit.c) din Legea nr. 121/2011, majorate cu 50%.
Art.IX. - 
(2) Pe durata îndeplinirii misiunii în străinătate, în zilele când personalului nu i se asigură hrana, acesta beneficiază de alocaţia valorică de hrană stabilită pentru personalul participant la misiunile prevăzute la art.2 alin.(1) lit.c) din Legea nr.121/2011.

(3) Pe perioada misiunii, în zilele când personalul participant este în ţară sau în concediu de odihnă, nu beneficiază de drepturile prevăzute la alin.(1) şi (2).

(1) Personalul participant la misiune beneficiază de decontarea cheltuielilor de transport pentru o călătorie în ţară şi retur, la fiecare 3 luni de participare la misiune, în condiţiile stabilite prin ordin al ministrului apărării naţionale.
Art.X. - 
(2) Personalul participant la misiune poate opta ca de drepturile prevăzute la alin.(1) să beneficieze soţul/soţia acestuia pentru deplasarea la locul desfăşurării misiunii şi retur.

(1) Fondurile necesare participării la misiune se asigură din bugetul Ministerului Apărării Naţionale, în limita fondurilor aprobate cu această destinaţie.
Art.XI. - 
(2) Din fondurile prevăzute la alin. (1) se suportă şi cheltuielile determinate de pregătirea misiunii şi executarea acesteia, astfel:

a) dislocarea personalului din garnizoanele de dispunere de pe teritoriul statului român în zona de desfăşurare a misiunii, precum şi repatrierea acestuia;

b) achiziţii de bunuri, lucrări şi servicii solicitate de specificul misiunii;

c) cheltuieli de operare şi sprijin logistic necesare bunei desfăşurări a misiunii;

d) selecţionarea, vizita medicală, testarea, pregătirea, încheierea asigurărilor de sănătate, în condiţiile stabilite de Ministerul Apărării Naţionale, precum şi în cele prevăzute de reglementările specifice fiecărei activităţi;

e) încheierea contractelor de asigurare pentru invaliditate şi deces ale personalului;

f) evacuarea medicală a personalului care nu poate fi tratat în unităţile sanitare din zona de executare a misiunii şi asigurarea transportului însoţitorilor acestora;

g) procurarea materialelor necesare, repatrierea, însoţirea şi înhumarea personalului decedat, precum şi îndeplinirea formalităţilor specifice;

h) suportarea altor costuri specifice, inclusiv a celor destinate activităţilor necesare dezvoltării relaţiilor cu autorităţile militare şi civile locale, precum şi cu populaţia civilă, asigurarea activităţilor de protocol, în condiţiile stabilite prin ordin al ministrului apărării naţionale.

Trimiterea personalului în misiune în străinătate se aprobă de ministrul apărării naţionale.
Art.XII. - 
(1) Participarea personalului la misiune este condiţionată de semnarea prealabilă a unui angajament, în condiţiile stabilite prin ordin al ministrului apărării naţionale, prin care se obligă ca, după încheierea misiunii, să îşi desfăşoare activitatea în Ministerul Apărării Naţionale, astfel:
Art.XIII. - 
a) pentru personalul aeronavigant - piloţi, 10 ani sau până la împlinirea vârstei standard de pensionare;

b) pentru personalul tehnico-ingineresc de aviaţie şi navigator de sol/planificator de misiune, 8 ani sau până la împlinirea vârstei standard de pensionare;

(2) În situaţiile în care, înainte de expirarea duratei stabilite, cadrele militare încetează angajamentul încheiat potrivit alin.(1), acestea sunt obligate să restituie cheltuielile individuale de instruire pe timpul misiunii, proporţional cu perioada de angajament rămasă neexecutată.

(3) Prevederile alin.(2) se aplică şi personalului care din motive imputabile nu finalizează activitatea de instruire.

(4) Prevederile alin.(2) nu se aplică personalului participant la misiune în situaţiile încetării activităţii din motive neimputabile acestuia.

(5) Condiţiile de încheiere şi conţinutul angajamentului prevăzut la alin.(1) se aprobă prin ordin al ministrul apărării naţionale.
Personalul participant la misiune beneficiază de drepturile şi are obligaţiile prevăzute de legislaţia în vigoare aplicabilă personalului militar în activitate, în măsura în care acestea nu contravin prevederilor prezentei ordonanţe de urgenţă.Art.XIV. - 
	__
	Art.II – XIV nemodificate

